শাং সাম্রাজ্য
শাং সাম্রাজ্য বা ইয়িন সাম্রাজ্য (চীনা: 商朝; পিনইয়িন: "Shāng cháo") খ্রিষ্ট্রীয় সময়ের দুই হাজার বছর আগে চীনের হুয়াংহো নদীর আশেপাশে গড়ে উঠেছিল। খ্রিস্টপূর্ব ১৫৫৬ সাল থেকে ১০৪৬ সাল পর্যন্ত এই সাম্রাজ্য চীনে শাসন করেছে।
তিব্বত সাম্রাজ্য
৬৫০ খ্রিষ্টাব্দে স্রোং-ব্ত্সন-স্গাম-পোর পৌত্র খ্রি-মাং-স্লোন-র্ত্সান সিংহাসনে বসলে ট্যাং সাম্রাজ্যের সঙ্গে তিব্বতের সম্পর্কের অবনতি ঘটে। ৬৫৮ খ্রিষ্টাব্দে খ্রি-মাং-স্লোন-র্ত্সান তাঁর পিতামহ স্রোং-ব্ত্সন-স্গাম-পোর মতো ট্যাং সম্রাটের কাছে কোন চীনা রাজকুমারীর সঙ্গে তাঁর বিবাহের অনুমতি প্রার্থনা করেন, কিন্তু চীনারা তা মানতে অস্বীকার করেন। এরপর খ্রি-মাং-স্লোন-র্ত্সান পূর্বে তুয়ুহুন রাজ্য ও পশ্চিমে ঝাংঝুং রাজ্যে তিব্বতের শাসনকে আরো শক্তিশালী করা শুরু করেন।